Un incendiu de proporții a izbucnit, joi, la un atelier de producție de pe strada Drumul Bercenarului din Sectorul 4. În atelier erau depozitate materiale lemnoase.
Focul s-a extins atât de mult din cauza materialelor combustibile care ard.
La fața locului a fost realizat dispozitiv circular de intervenție pentru localizarea și evitarea propagării la vecinătăți.
Pentru lichidarea incendiului acționează 13 autospeciale de stingere, Detașamentul Special de Salvatori, o autospecială de intervenție și salvare de la înălțime, o autospecială de descarcerare și două ambulanțe SMURD.
Nu au fost raportate victime, conform reprezentanților ISU București-Ilfov.